Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 721/12/8807	Michalovce, 22.2.2013
EEČ : 2-66-31-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX č.60
pre pokračovací prečin krádeže formou spolupáchateľstva podľa § 20, § 212 ods. 2 písm. a) Tr. zákona, ktorý sa mal stať tak, že

1.	) dňa 02. 10. 2012 v čase okolo 13.30 h, po predchádzajúcej vzájomnej dohode s obvineným ml. XXXXX a za spoluúčasti maloletého E. R., nar. 18. 02. 1999 došli na hospodársky dvor XXXXX v obci XXXXX, časť Liesková, okr. XXXXX ku skladu obilnín, kde podliezli kovovú konštrukciu skladu a následne pomocou sekery s obvineným ml. XXXXX rozbili betón základu a cez tak vzniknutý otvor potom vnikli do uvedeného skladu, kde z pracovného stroja - šrotovníka obilia nožíkmi odrezali 2 ks medeného elektrického kábla o dĺžke 15m, na ktorých po návrate do miesta bydliska obvineného ml. XXXXX opálili izoláciu a ešte toho istého dňa ich odovzdali v zberni druhotných surovín na ul. Zelenej vo Veľkých Kapušanoch, čím tak pre XXXXX odcudzením káblov spôsobili škodu vo výške 100 € a poškodením základu budovy škodu vo výške 50 €,

2.	) dňa 02. 10. 2012 v podvečerných hodinách po predchádzajúcej vzájomnej dohode s obvineným ml. XXXXX  a za spoluúčasti maloletého E. R., nar. 18. 02. 1999 došli na hospodársky dvor XXXXX v obci XXXXX, časť Liesková, okr. XXXXX ku skladu súčiastok, kde po hromozvode vyliezli na strechu skladu, kde obvinený ml. XXXXX odsunul škridle na streche, nohami vykopol dosky pod škridlami, kde cez vzniknutý otvor po kovovom regále nachádzajúcom sa v sklade všetci zliezli do skladu, kde obvinený ml. XXXXX následne pomocou črepín odrezal elektrický kábel od elektromotora, ktorý uložil do vreca nájdeného v sklade, následne pomocou kovových rúr spoločne vypáčili dvere do druhého skladu, odkiaľ odcudzili 4 ks elektrických káblov nezistenej dĺžky, 1 ks ložiska a náhradné súčiastky do alternátorov, ktoré vložili do vreca a s ktorými obvinený ml. XXXXX odišiel domov, kde dňa 03. 10. 2012 opálil na nich izoláciu a na ceste odpredať ich do zberne druhotných surovín vo Veľkých Kapušanoch bol kontrolovaný policajnou hliadkou, ktorá u neho odcudzené veci zaistila, čím tak pre XXXXX odcudzením káblov a súčiastok spôsobili škodu vo výške 330 € a poškodením zariadenia škodu vo výške 100 €, 
lebo je nepochybné, že skutok nespáchal obvinený
Odôvodnenie:
Uznesením povereného príslušníka PZ, OR PZ v Michalovciach, Obvodného oddelenia PZ Veľké Kapušany sp. zn. ORP-1296/VK-MI-2012 z 03. 10. 2012 bolo začaté trestné stíhanie a následne uznesením tej istej spisovej značky dňa 04. 10. 2012 vznesené obvinenie ml. XXXXX a spol., pre prečin krádeže formou spolupáchateľstva podľa § 20, § 212 ods. 2 písm. a) Tr. zákona na skutkovom základe uvedenom vo výroku tohto uznesenia.

Uznesením povereného príslušníka PZ, OR PZ v Michalovciach, Obvodného oddelenia PZ Veľké Kapušany sp. zn. ORP-1297/VK-MI-2012 z 03. 10. 2012 bolo začaté trestné stíhanie a následne uznesením tej istej spisovej značky dňa 04. 10. 2012 vznesené obvinenie ml. XXXXX a spol., pre prečin krádeže formou spolupáchateľstva podľa § 20, § 212 ods. 2 písm. a) Tr. zákona na skutkovom základe uvedenom vo výroku tohto uznesenia.

Vyššie uvedené trestné veci boli uzneseniami povereného príslušníka PZ, OR PZ v Michalovciach, Obvodného oddelenia PZ Veľké Kapušany spojené na spoločné konanie, ktoré bolo vedené na Obvodnom oddelení PZ Veľké Kapušany pod sp. zn. ORP-1104/VK-MI-2012. 

 Poverený príslušník PZ po ukončení skráteného vyšetrovania predložil prokurátorovi zhromaždený spisový materiál s návrhom na podanie obžaloby na obvinených ml. XXXXX, ml. XXXXX, XXXXX a na zastavenie trestného stíhania obvineného ml. XXXXX podľa § 215 ods. 1 písm. c) Tr. poriadku. 

Preskúmaním vyšetrovacieho spisu som zistil, že návrhy povereného príslušníka PZ sú dôvodné.

Obvinený ml. XXXXX v procesnej pozícii svedka (č.l. 108 vyš. spisu), ako aj svedok mal. E. R., nar. 18. 02. 1999 (č.l. 118 vyš. spisu) obaja vypovedali, že skutky, pre ktoré je obvinený ml. XXXXX trestne stíhaný spoločne s nimi vykonal. Spáchanie stíhaných skutkov obvineným ml. XXXXX vyplývalo aj z podporných dôkazov - potvrdenia zberných surovín o odovzdaní medi (č.l. 220 vyš. spisu) ako aj zo zápisnice o vydaní veci (č.l. 170 vyš. spisu). Napriek tomu, že ml. XXXXX v pozícii svedka spáchanie skutkov popieral, na základe uvedených dôkazov mu bolo pre oba skutky dôvodne vznesené obvinenie.  

V postavení obvineného, ml. XXXXX pri svojom prvom výsluchu dňa 31. 10. 2012 v podstate potvrdil svoju svedeckú výpoveď, avšak dňa 11. 12. 2012 pri svojom opätovnom výsluchu poprel účasť obvineného ml. XXXXX na vykonaní oboch stíhaných skutkov krádeže (č.l. 52-54 vyš. spisu). Aj svedok mal. E. R., nar. 18. 02. 1999 po vznesení obvinenia ml. XXXXX, vo svojej výpovedi uviedol, že obvinený ml. XXXXX stíhané skutky nevykonal (č.l. 120-121 vyš. spisu). 
   
Keďže v rámci skráteného vyšetrovania neboli zabezpečené žiadne dôkazy, ktoré by preukazovali spáchanie stíhaného prečinu obvineným ml. XXXXX, rozhodol som  tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor